

Na podlagi 6. Odstavka 14. člena Pravil Društva šola zdravja je Upravni odbor društva na 4. redni seji dne 31. 5. 2017 sprejel naslednji

**PRAVILNIK**

**O DELOVANJU SKUPIN IN PODRUŽNIC DRUŠTVA ŠOLA ZDRAVJA**

1. člen

Skupina je osnovna organizacijska oblika društva, v kateri se izvaja osnovna dejavnost društva, to je jutranja telovadba 1000 gibov po metodi dr. Grishina.

2. člen

Skupino ustanovi eden ali več članov društva ali posameznikov, ki še niso člani društva z namenom izvajanja telovadbe 1000 gibov. Pobudnik ustanovitve nove skupine se poveže z društvom ali bližnjo skupino, ki pomaga z nasveti, materialom in začetnim vodenjem telovadbe. Morebitne potne stroške za začetno vodenje jutranje telovadbe se lahko krije za največ pet vodenj. Vaditelj nove skupine se mora udeležiti usposabljanja za vodenje jutranje telovadbe 1000 gibov po metodi dr. Grishina na prvem izobraževalnem seminarju DŠZ v regiji in skleniti dogovor o prostovoljstvu.

3. člen

Skupina se registrira in vpiše v bazo članstva, ko najmanj pet oseb poda pisno izjavo, da želi postati član društva in plača članarino, na spletni strani pa se odpre predal s podatki o skupini. Podatki o novi skupini se objavljajo tudi v vseh drugih publikacijah društva.

Ime skupine je: DŠZ skupina …..(ime, kraj).

Skupina ni pravna oseba,

4. člen

Skupina deluje samostojno, v povezavi z vodstvom društva in skladno s pravili društva in drugimi

veljavnimi akti.

5. člen

Skupino vodi vodja skupine, ki ga izberejo člani skupine.

Člani izberejo tudi pomočnika vodje, po potrebi tudi več pomočnikov, ki opravljajo posamezne dejavnosti.

Telovadbo vodijo usposobljeni vaditelji – prostovoljci.

Vodja skupine vodi in organizira dejavnosti v skupini:

* jutranjo telovadbo,
* plačevanje članarine,
* vodi evidenc o članstvu in ostale evidence za skupino,
* skrbi za usposabljanje vaditeljev,
* organizira druge dogodke v skupini,
* naroča tekstil~~a~~ ŠZ,
* organizira srečanja in udeležbo na srečanjih,
* se povezuje in sodeluje z lokalnimi ustanovami in
* in opravlja vse drugo, kar je potrebno za uspešno delo skupine.

6. člen

Skupina se izbriše iz registra članstva DŠZ, ko ima manj kot tri (3) člane ali, če to zahtevajo člani skupine.

7. člen

Skupina ali več skupin skupaj lahko UO pisno predlaga ustanovitev podružnice.

Namen povezovanja in ustanavljanja podružnic je pridobivanje sredstev iz razpisov na lokalnem nivoju in sodelovanje v regiji.

Podružnica ali skupina pošlje UO v mesecu novembru plan dela za naslednje leto pri izvajanju katerega želi koristiti 20% članarine, januarja pa poročilo o delu v preteklem letu.

 Plan dela in poročilo se napiše na v naprej pripravljenih obrazcih, ki se jih posreduje vodjem skupin in podružnic.

8. člen

V pisnem predlogu za ustanovitev podružnice mora biti navedemo katera oziroma katere skupine predlagajo ustanovitev podružnice, sedež podružnice in kdo bo vodja podružnice.

Upravni odbor na prvi redni seji po prejemu pisnega predloga za ustanovitev podružnice odloči o ustanovitvi podružnice in o svojem sklepu v roku sedem dni po seji obvesti predlagatelje.

Na podlagi sklepa UO se podružnica vpiše v AJPES.

9. člen

O izbrisu podružnice odloča UO.

 **Predsednica Društva Šola zdravja**

 **Zdenka Katkič**